
Изключително оригинални творби, дело на малки художници от Тутракан участваха в обявения от Държавното горско стопанство конкурс за детска рисунка „Гората е живот“. В инициативата, целяща да поощри творчеството и екологичната нагласа на подрастващите, участваха ученици от 1 до 4 клас от СУ "Йордан Йовков" и СУ "Хр. Ботев", гр. Тутракан. 
Общо 81 уникални произведения се състезаваха в конкурса, като оценяващите бяха максимално затруднени. В крайна сметка бяха излъчени победител, подгласник и две позиции за третото място, като призовете и наградният фонд, осигурени от горското стопанство се присъдиха на цели паралелки. 
Победителят, заел първото място е IIа клас от СУ "Йордано Йовков", като наред с грамота паралелката получи парична награда в размер на 100 лв. Художниците, участвали в конкурса от този клас са Албена Стоянова и Божидар Стоянов, а класен ръководител е Даниела Кръстева.
Второто място с грамота и награда от 60 лева зае IIа клас от СУ "Христо Ботев", с художник Дария Йорданова и класен ръководител Елеонора Тодорова.
На присъдените трети позиции застанаха ІVа клас от СУ "Христо Ботев" и ІVб клас СУ "Йордан Йовков", като и двете паралелки бяха поощрени с парични награди в размер на 40 лв. Техните малки творци са Алгай Неджати и Ема Георгиева, а класните ръководители са съответно Милена Пенева и Анелия Христова.
Оценяващите присъдиха и допълнителни поощрителни награди. По 2 бр. топки - волейболна и футболна, получиха класовете, както следва:
За най-млад художник:
Iа клас при СУ "Христо Ботев" - Мирела Йоргова, с класен ръководител Емилия Шарбанова
Iа клас при СУ "Йордан Йовков" - Преслава Маркова, с класен ръководител Венета Консулова
За най-оригинален прочит на темата:
IVа клас при СУ "Христо Ботев" - Ива Русева, Зорница Войнова - класен ръководител Милена Пенева-
За представен триизмерен макет/проект на гората и нейните обитателители:
IIIа клас при СУ "Йордан Йовков" - Гергана Андреева, с класен ръководител Елена Николова.
От ДГС – Тутракан осигуриха лакомства за децата, а чрез поздравителни адреси до директорите на училищата, изказаха благодарност на учителите и учениците за активното участие и проявеното творчество.

